google/wiki40b huggingface dataset:
Ján Duns Scotus

Blahoslavený Ján Duns Scotus alebo po latinsky Johannes Duns Scotus/Ioannis Duns Scoti alebo po anglicky John Duns Scotus (* 1265/1266, Duns, Škótsko – † 1308, Kolín nad Rýnom) bol františkánsky mních škótskeho pôvodu, významný predstaviteľ neskorej stredovekej scholastiky, filozof a teológ, profesor na Oxfordskej a Parížskej univerzite.
Učiteľskou a literárnou činnosťou Dunsa Scota vstúpila stredoveká filozofie do novej fázy svojho vývinu: Duns síce zostáva presvedčený o možnosti súladu medzi filozofiou a teológiou (presadzovaného v 13. stor. Tomášom Akvinským), ale súčasne ich od seba oddeľuje, pretože podľa jeho názoru sa odlišujú svojou povahou i cieľom. Teológia je podľa neho praktickou disciplínou, ktorá učí človeka žiť podľa náboženských noriem, zatiaľ čo filozofia je teoretická disciplína, ktorej úlohou je vedecky skúmať všetko, čo je prirodzene prístupné ľudskému poznaniu. Filozoficky síce možno dokázať existenciu Prvej príčiny i Nevyhnutného súcna, ale jednotlivé cirkevné dogmy nie sú rozumom plne dokázateľné. Preto Duns odmieta podriaďovanie filozofie teológii.
Boha Duns Scotus stotožňuje s absolútne slobodnou vôľou a tvrdí, že u človeka má vôľa primát nad rozumom.
V teórii poznania prichádza Duns Scotus s myšlienkou, že východiskom abstrakčného procesu je rozumová intuícia jednotlivého, ktorá, i keď nedokonale, postihuje aj individuálnu prirodzenosti (haecceitas) daného predmetu.
V chápaní univerzálií sa prikláňa k realizmu.
V učení o bytí zavádza pojem formálnej dištinkcie (distinctio formalis), t. j. rozdielu, ktorý síce nie je reálny, ale oproti dištinkcii číro pomyselnej (distinctio rationalis) má svoj základ v skutočných veciach. Pomocou tejto dištinkcie vysvetľuje mnohosť podstatných určení jednej a tej istej veci. Medzi esenciou a existenciou prirodných bytostí nepredpokladá nijakú dištinkciu.
Na rozdiel od tradičného chápania, vychádzajúceho z Aristotela, Duns Scotus usudzuje, že prvá látka (resp. prvoprvá – materia primo prima) nie je čírou možnosťou, ale že by mohla existovať aj bez tvaru. Princípom individuácie je tak nie látka, ale individuálna prirodzenosť danej bytosti.
Učenie Dunsa Scota sa stalo oficiálnou doktrínou františkánskeho rádu (tzv. skotizmus). V mnohom naňho nadviazal Guilelmus Occam.
Mercury-Atlas 9

Priebeh letu

Kozmická loď Mercury s kabínou a volacím znakom Faith 7 odštartovala pomocou dvojstupňovej nosnej rakety Atlas zo štartovacej rampy LC-14 na vojenskej základni Cape Canaveral 15. mája 1963. Na jej palube bol 36-ročný Američan, Gordon Cooper. Oproti predchádzajúcim typom kabín bola táto značne vylepšená.
Aj tentoraz, ako v predchádzajúcich letoch Mercury, sa čoskoro prejavili poruchy v termoregulácii skafandra, takže astronaut sa striedavo potil a mrzol a nemohol spať. Nepodarilo sa ani prvé televízne vysielanie. Prvýkrát však astronaut preukázal schopnosť vidieť z obežnej dráhy nečakane ostré podrobnosti (idúce autá). Kvôli poruche automatického riadenia musel Gordon prejsť pri 19. obehu na ručné ovládanie letu aj zostupového manévru. Brzdiace rakety však fungovali spoľahlivo.
Kabína s astronautom po 34 hodinách letu a 22 obletoch Zeme pristála stabilizovaná a následne zabrzdená padákmi na hladine Tichého oceánu 128 km od ostrova Midway 16. mája 1963. Čoskoro sa položila na bok a oknami ju zaliala voda. Vrtuľník zhodil žabích mužov, ktorí k nej pripevnili plavák a člnom bola odtiahnutá aj s astronautom k 6 km vzdialenej lietadlovej lodi USS Kearsarge. Kabínu na palubu vyzdvihli žeriavom.
Vaudeloges

Poloha

Obec má rozlohu 12,51 km². Najvyšší bod je položený 126 m n. m. a najnižší bod 61 m n. m.

História

V roku 1833 boli k Vaudeloges (220 obyvateľov v roku 1831) pripojené obce Abbeville (148 obyvateľov) a Evy (166 obyvateľov).

Obyvateľstvo

Počet obyvateľov obce je 210 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Električková doprava v Rostove nad Donom

Električková sieť v Rostove nad Donom funguje od roku 1887 kedy bola zavedená konka, elektrická dráha je v prevádzke od roku 1903. Spolu 5 liniek jazdí na sieti dlhej 82 km.
Park Avenue

Park Avenue je bulvár na Manhattane v New Yorku. Je dôležitou severojužnou dopravnou tepnou a jednou z najznámejších ulíc mesta.
Začína na križovatke ulíc Broadway, Fourth Avenue a 14. ulice pri parku Union Square Park. Vedie paralelene s ulicami Madison Avenue na západe a Lexington Avenue na východe. Od začiatku ulice vedie uprostred až po 97. ulicu zelený pás so stromami a kvetmi, ktoré sú udržiavané Fondom pre Park Avenue. Na križovatke s 97. ulicou vychádza z podzemia železničná trať, ktorá vedie stredom ulice a pokračuje po viadukte známom ako Park Avenue viadukt. Park Avenue končí pri 132. ulici vyústením do rýchlostnej komunikácie Harlem River Drive.
Saint-Genis-les-Ollières

Poloha

Obec má rozlohu 3,74 km². Najvyšší bod je položený 319 m n. m. a najnižší bod 209 m n. m.

Obyvateľstvo

Počet obyvateľov obce je 4 679 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Balinghem

Poloha

Obec má rozlohu 5,79 km². Najvyšší bod je položený 37 m n. m. a najnižší bod 2 m n. m.

Obyvateľstvo

Počet obyvateľov obce je 1 165 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovake.eu

Vznik

Projekt, ktorý je prvým svojho druhu, vznikol na základe skúseností získaných prevádzkou stránky lernu!, najväčšieho portálu na učenie sa jazyka esperanto. Podporila ho Európska komisia v rámci programu KA2 – languages – program celoživotného vzdelávania. Realizátorom projektu je občianske združenie Edukácia@Internet, partnermi sú Jazykovedný ústav Ľudovíta Štúra SAV (Slovensko), Studio GAUS (Nemecko), Vilniuská univerzita (Litva), Akadémia počítačovej vedy, manažmentu a administratívy vo Varšave (Poľsko) a Slovenské centrum v Londýne (Spojené kráľovstvo).
Jézeau

Poloha

Obec má rozlohu 12,2 km². Najvyšší bod je položený 2 079 m n. m. a najnižší bod 726 m n. m.

Obyvateľstvo

Počet obyvateľov obce je 108 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Amyotrofická laterálna skleróza

Amyotrofická laterálna skleróza (skratka ALS, známa aj ako Lou Gehrigova choroba alebo choroba motoneurónov) je progresívne, smrteľné, neurodegeneratívne ochorenie mozgu, ktorého výsledkom je degenerácia a strata mozgových a miechových motoneurónov, teda buniek centrálnej nervovej sústavy, ktoré ovládajú vôľou ovplyvniteľné svalové pohyby. Kvôli tomu dochádza k postupnej svalovej slabosti až atrofii. Mozog nakoniec nie je schopný ovládať väčšinu svalov a pacient zostáva paralyzovaný, pri zachovaní psychických a mentálnych schopností. Etiológia ochorenia nie je známa.
Rozlišujú sa tri formy ALS, a to sporadická, familiárna a guamská. Najčastejšia je sporadická forma; familiárna forma (5-10%) predpokladá častejší výskyt v rámci rodiny, teda dedičný pôvod. Tretia forma odkazuje na mimoriadny výskyt ochorenia na tichomorskom ostrove Guam v 50. rokoch 20. storočia.
Medzi príznaky ranej formy ALS patrí zvýšená svalová slabosť, zvlášť v rukách a nohách, postihnutie reči, prehĺtania a dýchania. Incidencia ochorenia je 1:50 000, kým prevalencia je 1:17 000. Rýchlosť, akou choroba postupuje, je individuálna. Priemerný čas sa uvádza 2 - 4,3 roka, pričom približne 25% pacientov prežije päť, 8-16% desať a 5% žije dvadsať rokov.
Pre ALS neexistuje žiadna známa kauzálna liečba. Dostupné lieky sa zameriavajú predovšetkým na zmiernenie ťažkostí a prevenciu komplikácií.

Určité nádeje sa vkladajú do liečby s pomocou mezenchymálnych kmeňových buniek. Niekoľko vedeckých štúdií našlo štatistickú koreláciu medzi ALS a niektorými poľnohospodárskymi pesticídmi.
Ochorenie, známe aj ako Lou Gehrigova choroba, získalo pomenovanie po slávnom baseballovom hráčovi New York Yankees, Lou Gehrigovi, ktorému ALS diagnostikovali v roku 1939. Medzi súčasné osobnosti postihnuté ALS patrí gitarista Jason Becker alebo Stephen Hawking.
Slnko v sieti za Najlepšie kostýmy alebo masky

Slnko v sieti za Najlepšie kostýmy alebo masky bolo jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za návrhy kostýmov alebo umeleckých masiek.
Synergetika

Synergetika je vedný odbor skúmajúci všeobecné zákonitosti vytvárania, stability a zániku
usporiadaných časových a priestorových štruktúr v zložitých nerovnovážnych systémoch rôznej podstaty (fyzikálnych, chemických, biologických). Skúma napríklad organizáciu spoločenstiev v ekológii, spoluprácu vo všetkých oblastiach ľudskej spoločnosti ako základ spoločenskej existencie, proces vzniku špirálových galaxií atď..
Synergetika je teória o kooperujúcom (spolučinnom) vývine podsystémov v rámci zložitého systému. Týmto vývinom vznikajú nové štruktúry, ktoré však nie sú len mechanickým súčtom vlastností podsystémov. Synergetické procesy prebiehajú v takých systémoch, do ktorých preniká energia z okolia a ktoré sú ďaleko od rovnovážneho stavu (M. Haken). Vo vývinových procesoch majú závažnú úlohu náhodné pohyby jednotlivých prvkov (fluktuácie). Tieto procesy nie sú
lineárne, ale cyklické, vlnové, chvejivé a oscilačné. Teóriou synergetiky sa vysvetľujú mnohé procesy vo fyzike, v astronómii, ale aj v ekonomike a vo
vývine spoločnosti. Vo vývine jazyka by sa touto teóriou mohli vysvetľovať mnohé javy v kooperujúcich systémoch (fonologickom, gramatickom, ale najmä v lexikálnom).
Lineárna algebra

Lineárna algebra je oblasť matematiky zaoberajúca sa predovšetkým štúdiom vektorov, tried vektorov nazývaných vektorové priestory (alebo lineárne priestory), ako aj tzv. lineárnymi zobrazeniami, ktoré bývajú často reprezentované maticami. Lineárna algebra má veľké množstvo aplikácií od riešenia sústav lineárnych rovníc, cez abstraktnú algebru, funkcionálnu analýzu až po viaceré prírodné a spoločenské vedy. Aj nelineárne matematické modely môžu často byť aproximované pomocou lineárnych, a teda lineárna algebra môže byť užitočná aj pri približnom riešení problémov, ktoré sú ťažko riešiteľné presne.
La Chapelle (Allier)

Polohopis

La Chapelle má rozlohu 21,1 km². Najvyšší bod je položený 586 m n. m. a najnižší bod 331 m n. m.

Obyvateľstvo

La Chapelle má 382 obyvateľov (2009).
Graf vývoja obyvateľstva:
Zdroje: INSEE
Milly-sur-Bradon

Poloha

Obec má rozlohu 10,4 km². Najvyšší bod je položený 338 m n. m. a najnižší bod 169 m n. m.

Obyvateľstvo

Počet obyvateľov obce je 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fiona Apple

Hudobná kariéra

Jej debutový album Tidal sa stretol s veľkým úspechom, s 3 miliónmi predaných nosičov sa stal trojnásobne platinovým. V roku 1997 získala cenu MTV Video Music Awards v kategórii „Najlepší nový umelec“. Pri preberaní oslovila divákov slovami: „Celý tento svet [hudobného priemyslu] sú drísty, nemali by ste formovať svoj život podľa toho, čo si myslíte, že si my myslíme, že je cool, podľa toho, čo si obliekame a čo hovoríme… Vystačte si so sebou.“
Celý názov jej druhého albumu znie When the Pawn Hits the Conflicts He Thinks Like a King / What He Knows Throws the Blows When He Goes to the Fight / And He'll Win the Whole Thing 'Fore He Enters the Ring / There's No Body To Batter When Your Mind is Your Might / So When You Go Solo, You Hold Your Own Hand / And Remember That Depth is the Greatest of Heights / And If You Know Where You Stand, Then You Know Where to Land / And If You Fall It Won't Matter, Cuz You'll Know That You're Right. Táto báseň, ktorú Apple napísala po tom, čo si prečítala nepriaznivú recenziu na svoj debut Tidal, je zapísaná v Guinnessovej knihe rekordov ako najdlhší názov hudobného albumu v americkom rebríčku . Album je hudobne experimentálnejší, texty piesní sú expresívnejšie a pretkané zastaranými a neobvyklými výrazmi, čo znižuje ich pochopiteľnosť. Napriek tomu sa stretol s prevažne priaznivými reakciami kritikov i poslucháčov, svojmu komerčne úspešnému predchodcovi sa však už nedokázal vyrovnať. Videoklipy k singlom (Fast as You Can, Paper Bag a Limp) nakrútil speváčkin vtedajší partner, režisér Paul Thomas Anderson.
Prakticky hotový tretí album Fiony Apple Extraordinary Machine odmietla gramofónová firma Sony BMG v roku 2003 vydať, pretože sa jej videl „málo komerčne sľubný“. Postupne sa niekoľko piesní dostalo na internet a dokonca aj do lokálnych rádií. Fanúšikovia zorganizovali kampaň „Free Fiona“ za vydanie albumu. Firma nakoniec 15. augusta 2005 ohlásila na október vydanie novej verzie albumu, ktorý sa Fiona rozhodla úplne prepracovať. Po svojom vydaní sa album stretol s prevažne pozitívnou odozvou publika aj kritikov.
Orgnac-sur-Vézère

Poloha

Obec má rozlohu 18,76 km². Najvyšší bod je položený 406 m n. m. a najnižší bod 171 m n. m.

Obyvateľstvo

Počet obyvateľov obce je 300 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ognolles

Poloha

Obec má rozlohu 6,67 km². Najvyšší bod je položený 105 m n. m. a najnižší bod 72 m n. m.

Obyvateľstvo

Počet obyvateľov obce je 279 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montmarlon

Poloha

Obec má rozlohu 3,28 km². Najvyšší bod je položený 741 m n. m. a najnižší bod 630 m n. m.

Obyvateľstvo

Počet obyvateľov obce je 32 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bussac-sur-Charente

Poloha

Obec má rozlohu 9,98 km². Najvyšší bod je položený 60 m n. m. a najnižší bod 2 m n. m.

Obyvateľstvo

Počet obyvateľov obce je 1 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Guerno

Poloha

Obec má rozlohu 9,75 km². Najvyšší bod je položený 86 m n. m. a najnižší bod 45 m n. m.

Obyvateľstvo

Počet obyvateľov obce je 818 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kysucký maratón

Kysucký maratón je druhým najstarším maratónom na Slovensku, je zaradený do slovenskej bežeckej ligy a svojím významom sa zaraďuje medzi najvýznamnejšie športové, ale aj spoločenské a kultúrne podujatia mesta Čadca a celých Kysúc.
Trať vedie malebnou kysuckou dolinou, údolím rieky Kysuca. Kysuckého maratónu sa zúčastňuje veľké množstvo maratóncov zo Slovenska, ale i zo zahraničia. V rámci podujatia sa už tradične beháva polmaratón a minimaratón.

Popis trate

Trasa maratónu vedie údolím rieky Kysuca z Čadce cez obce Raková, Staškov, Podvysoká, mesto Turzovka, Vysoká nad Kysucou a späť po tej istej trase pred Dom kultúry Čadca. Výškové prevýšenie trate od štartu ku otočke je 115 m.
44. ročník Kysuckého maratónu v roku 2018 sa už bude bežať pôvodnou trasou, ktorou sa bežali prvé ročníky tohto maratónu. A to od Čadčianskeho Matičného námestia po námestie so Slovenským orlojom v obci Stará Bystrica. Trasa teda povedie v smere z Čadce cez mestskú časť Čadca - Horelica, obec Oščadnica, mesto Krásno nad Kysucou smerom na obce Zborov nad Bystricou, Klubina a obrátka maratónu bude na rínku sv. Michala Archanjela v Starej Bystrici. Koniec preteku je tradične na Matičnom námestí v Čadci.
Molitg-les-Bains

Poloha

Obec má rozlohu 12,96 km². Najvyšší bod je položený 1 237 m n. m. a najnižší bod 353 m n. m.

Obyvateľstvo

Počet obyvateľov obce je 216 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Loudet

Poloha

Obec má rozlohu 5,13 km². Najvyšší bod je položený 525 m n. m. a najnižší bod 447 m n. m.

Obyvateľstvo

Počet obyvateľov obce je 215 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kaňon potoka Kolné

Bližší popis lokality

Malý potok Kolné, resp. Kolenský (prevzal meno osady Kolné, administratívne pripojenej do Stvolíniek) je jedným z potokov napájajúcich od severu Koňský rybník pri obci Stvolínky, je súčasťou povodia Ploučnice.
Potok sa tu zarezáva do pieskovcového podložia, v ktorom vytvoril skalnatý kaňon. V hornej časti jedno z ramien potoka vytvorilo v skale úzky, ľuďom ťažko prístupný zárez, hlboký 10-12, široký 2 metre. V kaňone potom steká v rade kaskád v celkovej výške 18 metrov. Jedna z nich je vodopád vysoký 4 metre. V hornej časti kaňonu obyvatelia vyhĺbili niekoľko podzemných priestorov, ktoré boli znehodnotené zasypávaním domovým odpadom. Dnes sú vyčistené.V stene kaňonu je vytesaný rad skalných obrazcov neznámeho veku a autorstva. 
Chránená lokalita má plochu 5,42 ha (pôvodne 5,15 ha), nachádza sa v nadmorskej výške 320 až 350 m. Leží mimo územia neďalekých CHKO České středohoří a CHKO Kokořínsko. Nad potokom pri pamiatke vedie elektrické vedenie 400 kV. Kaňon s vodopádom je pre svoju stiesnenosť verejnosti neprístupný, len v spodnej časti je možné využiť niekoľko do skál zasekaných stupienkov.

Vyhlásenie ochrany

Maloplošné chránené územie - prírodná pamiatka - tu bolo označené a vyhlásené až v roku 1991.
Ochrana sa týka skalného útvaru, kaskád a blízkeho okolia. V údolí rastie zmiešaný les, hlavne dub letný, borovica lesná, z bylín napr. pečeňovník trojlaločný, prvosienka jarná, bleduľa jarná, kríky klokoča perovitého alebo papraď vláskovec tajomný. Dôkladný zoologický prieskum nebol vykonaný.Od roku 2003 je prírodná pamiatka v starostlivosti Krajského úradu Libereckého kraja.

Dostupnosť

Do obce Kolné vedie okresná cesta od dediny Kozly. Najbližší turistický chodník je červený cez obec Stvolínky, v teréne v blízkosti potoka je niekoľko lesných a poľných neznačených ciest. Najbližšia železničná zastávka je vo Stvolínkach, na trati 087 z Lovosíc do Českej Lípy.
V osade Kolné je autobusová zastávka linky ČSAD Česká Lípa z Českej Lípy do Stvolíniek. Zhora je najlepšie prísť lúkou od cesty 200 m východne od obce a potom lesom a skalami zostúpiť doľava do úžľabiny. Od pamiatky potom zostupovať podľa potoka 2 km až k rybníku.
Matej Polereczky

Životopis

Obchodník so súknom v Banskej Bystrici, kde bol (21. februára 1696) prijatý za mešťana. Väznený pre dlžoby a zbavený majetku, po prepustení mestský prepravca v Banskej Bystrici (1702). 
Už v roku 1703 sa zapojil do kuruckého povstania Františka II. Rákociho. Kapitán karabinierského pluku povstaleckého vojska, viedol boje v okolí Banskej Bystrice. Neskôr získal hodnosť majora, ale po jeho porážke emigroval s celou rodinou do Poľska a neskôr do Francúzska. 
Ako účastníkovi Rákocziho povstania mu na príkaz vrchného generála M. Berecsényho Mestská rada v Banskej Bystrici hnuteľný majetok vrátila (1704). Jeho dvaja synovia sa napokon usadili vo Francúzsku, kam sa starší Andrej dostal v roku 1719 v sprievode manželky Františka II. Rákociho Šarloty Amálie von Hessen-Rheinfels. V Berčéniho husárskom pluku pôsobil i jeho brat Matej Polerecký (mladší), i najstarší syn František Andrej Filip (niekedy v prameňoch udávaný aj ako Fridrich), ktorý svoju kariéru zavŕšil hodnosťou generála.
Lecumberry

Poloha

Obec má rozlohu 58,09 km². Najvyšší bod je položený 1 468 m n. m. a najnižší bod 247 m n. m.

Obyvateľstvo

Počet obyvateľov obce je 182 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Rusznyák

Trénerské pôsobenie

Po ukončení hráčskej kariéry sa venuje trénerskej činnosti, v Slovane Bratislava trénuje dorastencov.
Vodní nádrž Slapy

Vodná nádrž Slapy je priehrada na rieke Vltava v okresoch Praha-západ a Příbram. Piata najväčšia česká vodná nádrž je súčasťou Vltavskej kaskády a je pomenovaná podľa obce Slapy, na ktorej území stojí hrádza. Bola vybudovaná v rokoch 1949 – 1955 a okrem protipovodňovej ochrany slúži aj na vylepšovanie prietokov Vltavy, pokrytie odberov vody pre priemysel, výrobu elektrickej energie a rekreáciu.

Vodná elektráreň

Vodná elektráreň Slapy bola uvedená do prevádzky v rokoch 1955 – 1956. Voda je privádzaná na 3 Kaplanové turbíny s inštalovaným výkonom 3×48 MW.
Futbalista roka 2007 (Slovensko)

Futbalista roka 2007 bol 15. ročník ankety Futbalista roka. Vyhlásenie sa konalo 3. februára 2008 v bratislavskom hoteli Radisson SAS Carlton. Vyhral Martin Škrtel s počtom bodov 323. Pred druhým Marekom Hamšíkom mal náskok 84 bodov. Tretí skončil Marek Čech.
Teodor Koriatovič

Život

Pochádzal z litovského rodu veľkokniežaťa Gedymina. V roku 1393 bol však prinútený opustiť svoje kniežatstvo v Podolí a nájsť si nový domov v Uhorsku. Žigmund, kráľ Uhorska (1387 – 1437) ho prijal veľmi ochotne a hneď mu daroval Mukačevské panstvo. Teodor na ňom vládol až do svojej smrti, teda do roku 1414. Veľmi sa pričinil o Mukačevský monastier. Jeho ľudia sa usídlili v redšie osídlených častiach severovýchodného Slovenska a Zakarpatskej Ukrajiny, ba aj v južnom Zemplíne. Novousadlíci, ktorí prišli s ním, založili vyše 300 osád. Koriatovič bránil Rusínov pred uhorskou šľachtou. Na Zemplíne dal raziť drobné strieborné mince s cyrilským písmom.
Podľa historika Joannika Baziloviča mal veľký význam pre Uhorsko a uhorských kresťanov byzantského obradu. Kedysi bol obyčaj, že silnejší a bohatší šľachtic sa snažil založiť pri svojom panstve monastier, aby sa za neho mnísi modlili. On sa staral o svetské veci – organizáciu panstva a podobne, v monastieri sa zatiaľ modlili za jeho dušu. Meno Teodora Koriatoviča sa dáva do súvisu s monastierom na Černečej hore pri Mukačeve ako aj so zriadením Mukačevskej eparchie.
Teodor Koriatovič zomrel v roku 1414. Po ňom držala hrad Palanok v Mukačeve do svojej smrti jeho vdova Valja.
Šafranová ulica (Bratislava)

Šafranová je ulica v Bratislave v mestskej časti Staré Mesto.
PSČ 811 02
Autobusový spoj MHD č. 41 Hlavná stanica (SŽ) - Šafranová - Búdkova. Premáva od 05:00 do 23:30 hodiny.
Payrignac

Poloha

Obec má rozlohu 21,64 km². Najvyšší bod je položený 232 m n. m. a najnižší bod 95 m n. m.

Obyvateľstvo

Počet obyvateľov obce je 701 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Heket

Bohyňa pôrodu

Egypťania pripodobňovali tehotenstvo a pôrod záplavám na Níle a keďže Heket bola obzvlášť bohyňou záplav v ich poslednej fáze a klíčenia zrna, začala byť od Strednej ríše spájaná aj s posledným stupňom tehotenstva a s pôrodom. V tejto funkcii bola známa ako „Tá, ktorá urýchľuje pôrod“. Pôrodné babice sa často označovali ako Služobníčky Heket a kňažky bohyne sami vykonávali toto povolanie. Ženy zvykli nosiť počas tehotenstva amulety s bohyňou v podobe žaby sediacej na lekne. Vo funkcii bohyne pôrodu bola Heket považovaná za manželku Chnuma, boha, ktorý tvoril telá novonarodených detí na hrnčiarskom kruhu.

Heket v Kráľovskom mýte

Verilo sa, že Heket vdýchla život do tela práve narodeného Hora, syna Eset a Usira. Po tom, ako Horovo zrodenie začalo byť vnímané ako akt znovuzrodenia, aj Heket získala postavenie bohyne znovuzrodenia. Tak sa na jej amuletoch objavovala veta: „Ja som znovuzrodenie,“ takže ich používali aj prví kresťania. Heket postupne začala splývať s dominantnou bohyňou mýtu, Eset, a stala sa jedným jej aspektom.
Ázijské židovstvo

Ázijské židovstvo alebo Židovské komunity v Ázii prechádzajú v súčasnosti vyľudňovacím procesom. Medzi hlavné a celosvetovo významné komunity patria Židia v Izraeli. V minulosti bola významná komunita v Sovietskom zväze a aj dnes existujú v postsovietskych krajinách nemalé židovské komunity. Mimo krajín bývalého ZSSR stojí za zmienku židovská komunita v Indii.